**REGULAMENT
Duel intelectual între tinerii din raionul Ialoveni și cei din municipiul Chișinău**

**Ialoveni, 28 mai 2016**

**Capitolul I. Informații generale**- Evenimentul dat face parte dintr-o serie de activități organizate de Clubul Moldovenesc de Jocuri Intelectuale (CMJI) cu suportul Ministerului Tineretului și Sportului al Republicii Moldova.

- În Ialoveni, acest eveniment este organizat în parteneriat cu Administrația publică locală Ialoveni.

- Deciziile organizatorice se iau de CMJI, iar în caz de necesitate – acestea fiind coordonate cu Administrația publică locală Ialoveni.
- Cheltuielile de bază sunt suportate de CMJI, în baza unui grant oferit de Ministerului Tineretului și Sportului al Republicii Moldova.

**Capitolul II. Concursul**

- Concursul se desfășoară pe parcursul unei zile (28 mai 2016), la Casa de cultură din or. Ialoveni.

- Duelul intelectual pune față în față elevi din instituțiile de învățământ din raionul Ialoveni și cei din instituțiile de învățământ din mun. Chișinău.

- Duelul este compus din 2 competiții: Ce? Unde? Când? și Brain Ring.

- La finalul duelului va fi desemnată partea câștigătoare (dintre Ialoveni și Chișinău), dar și clasamentul echipelor în cele 2 competiții.

**Capitolul III. Orarul concursului**

10.30 - 11.00 Pregătiri pentru concurs, înregistrarea echipelor.

11.00 - 13.00 Competiția Ce? Unde? Când?

13.00 - 13.30 Pauză de masă (fourchette)

13.30 - 16.00 Competiția Brain Ring

16.00 - 16.15 Anunțarea rezultatelor finale și premierea

\* În cazul unui timp potrivit, doritorii pot continua evenimentul prin jocuri intelectuale și picnic în aer liber.

**Capitolul IV. Competiția Ce? Unde? Când?**- Competiția va fi compusă din 36 de întrebări de Ce? Unde? Când? Întrebările vor fi distribuite în 3 runde a câte 12 întrebări.

- Pachetul va avea o dificultate mică spre medie, cu întrebări din toate domeniile și va include și câteva întrebări cu tematică europeană și dedicate Zilei internaționale a copilului. Majoritatea întrebărilor nu vor necesita cunoștințe foarte aprofundate, răspunsurile putând fi deduse logic și prin discuții.

- Se joacă după regulile standarde ale formatului sportiv: după citirea întrebării echipa discută un minut și oferă răspunsul în scris.

- Clasamentul competiției este realizat în baza nr. de răspunsuri corecte. În caz de egalitate, este avantajată echipa care a dat un răspuns mai aproape de final.

**Capitolul V. Competiția Brain Ring**- Fiecare rundă de Brain Ring implică un duel între 2 echipe. Cele 2 echipe urcă pe scenă. Prezentatorul citește întrebarea, după care oricare dintre echipe are posibilitatea să apese pe butonul care oprește timpul. Dacă răspunsul dat de echipă este corect – ea primește 1 punct și se trece la următoarea întrebare. Dacă răspunsul dat este greșit – cealaltă echipă are dreptul să mai discute cel mult 20 de secunde și să dea propriul răspuns. Durata maximă a discuției este, ca și în cazul Ce? Unde? Când? – de 1 minut și echipele nu pot răspunde înainte de pornirea timpului (regula startului fals).

- Competiția Brain Ring va începe cu faza grupelor (Echipele vor fi distribuite în câteva grupe, în dependență de nr. de echipe prezente. Distribuția se va face astfel încât în fiecare grup să fie un nr. cât mai egal de echipe din cele 2 părți duelante. Cele mai bune 8 echipe vor ieși în faza sferturilor, acestea fiind urmate de semifinale, finala mică și finala mare.

- Rundele din grupe vor fi compuse din cel mult 5 întrebări, cele din sferturi, semifinale și finala mică – din 7 întrebări, iar finala mare va fi jucată din 9 întrebări. În toate fazele, în caz de egalitate – vor fi jucate întrebări suplimentare.

- Întrebările puse vor fi similare celor de Ce? Unde? Când?, cu un grad de dificultate mai mic.

**Capitolul VI. Participanţii
- Participanți vor fi elevii din instituțiile de învățământ din raionul Ialoveni sau mun. Chișinău.**

**- Orientativ, cele 2 părți vor fi reprezentate de 10-12 echipe.**

**- O echipă va fi compusă din cel mult 6 jucători de bază și opțional, cel mult 2 jucători de rezervă. În fiecare echipă vor fi cel puțin 4 jucători. Componenţa finală a echipelor va fi comunicată organizatorilor în ziua competiţiei.**
- Modificările în componenţă se pot face între runde.
**- Echipelor care se vor prezenta cu mai puţin de 4 jucători în componenţă nu li se va permite participarea în concurs.**

**- Echipele pot fi însoțite de membri nejucători (de ex. profesori), care se vor ocupa de organizarea echipei, însă nu vor participa la joc.**

**Capitolul VII. Rezultatul duelului**- Pe lângă clasamentul fiecărei competiții în parte (Ce? Unde? Când? și Brain Ring) va fi realizat și un scor general între cele 2 părți duelante.

- Clasamentul general va fi compus din punctele obținute de echipele după următorul principiu:

a) Pentru Ce? Unde? Când?

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Locul ocupat** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** |
| **Puncte** | **20** | **17** | **15** | **13** | **12** | **11** | **10** | **9** | **8** | **7** | **6** | **5** | **4** | **3** | **2** | **1** |

**b) Pentru Brain Ring**

|  |  |  |  |  |
| --- | --- | --- | --- | --- |
| **Faza în care a ajuns echipa (nr. de echipe)** | **Sferturi (4)** | **Semifinale (2)** | **Finalistă (1)** | **Locul 1 (1)** |
| **Puncte** | **10** | **15** | **20** | **30** |

**- Se vor aduna toate punctele acumulate de echipele care reprezintă fiecare parte, iar partea cu cele mai multe puncte va fi declarată câștigătoare a duelului.**

**Capitolul VIII. Contestaţiile**- O comisie de contestaţii din cel puțin 2 persoane va fi instituită de către CMJI. Componenţa acesteia va fi anunţata înainte de începutul competiţiei.
- Comisia de contestaţii se va expune asupra contestaţiilor până la anunţarea rezultatelor finale.

**Capitolul IX. Alte detalii**

- Pe parcursul competițiilor vor fi urmărite regulile de Fair Play (faptul ca echipele să nu se inspire din alte surse, să nu se comunice între echipe în timpul discuției întrebărilor, etc.). În cazul care vor fi depistate astfel de încălcări, persoane sau echipe pot fi rugate să părăsească sala.

- Membrii echipelor pot fi susținuți în sală de prieteni și colegi.

- Rezultatele concursului vor fi publicate pe site-ul oficial al Clubului Moldovenesc de Jocuri Intelectuale - [www.cuc.md](http://www.cuc.md), precum şi prin mijloacele media aflate la dispoziţia Autorităților publice locale.